Slávnostný odchod expedície zo Staromestského námestia v Prahe (18. 3. 1987)
Tatra 815 GTC v múzeu
**Tatra okolo sveta** bola expedícia Tatry 815 GTC (**G**rand **T**ourist **C**aravan) okolo sveta, ktorá na svojej ceste propagovala Tatru a česko-slovenské výrobky. Výprava vyrazila 18. marca 1987 z vtedajšej ČSSR a vrátila sa za 37 mesiacov v apríli 1990 do ČSFR. Nadstavbu vozidla postavili vo vtedajšej Vagónke Studénka a s vozidlom sa môžeme stretnúť v Technickom múzeu v Kopřivnici.

História
--------

Iniciátorom výpravy bol kameraman Jiří Stöhr, účastník študentskej expedície Lambaréné s T 138, ktorý v spolupráci s vedením Tatry Kopřivnice pripravoval výpravu celé tri roky. Ďalšími členmi výpravy sa stali jadrový fyzik Stanislav Synek (tlmočník výpravy, zvukár), publicista Petr Bárta (propagácia, klapka), geológ Dr. František Jeniš (pilot motorového rogala), technik Dalibor Petr (vodič, kuchár) a majster skúšobne motorov podniku Tatra Karel Valchař (druhý vodič). V Číne sa k výprave pripojil aj Ing. Aleš Novák, v tom čase vedúci skúšobne motorov Tatra.

Výprava vyrazila 18. marca 1987 a vrátila sa za 37 mesiacov v apríli 1990. Expedícia viedla cez šesť kontinentov a merala 139 860 km. V Guatemale bola celá posádka uväznená, prepustení boli až po niekoľkých dňoch, pričom z vozidla bola zabavená časť nazhromaždeného materiálu. V roku 1989 pri splavovaní rieky Hunza v Pakistane tragicky zahynul František Jeniš, po tom, čo sa s ním a A. Novákom prevrátil čln.

Výprava sa domov vrátila až po nežnej revolúcii a o jej výsledky nebol vtedy veľký záujem. Naviazané obchodné kontakty stratili zmysel a členovia boli podozrievaní z vyzvedačstva. Výsledky cesty neboli uverejnené v plánovanom rozsahu. Zišlo zo zostavenia 56 dielneho seriálu z natočeného materiálu a k divákom sa nedostal ani dvojdielny celovečerný dokument. Záujemcovia tak môžu čerpať iba z vytlačeného seriálu reportáží vo vtedajšom "armádnom" dvojtýždenníku *Zápisník* a vydanej knižnej podoby.

Technické parametre
-------------------

**Tatra 815 GTC**

* Dĺžka: 10,00 m
* Výška: 3,85 m
* Šírka: 2,5 m
* Motor: vznetový vidlicový desaťvalec s výkonom 208 kW (283 k)
* Nápravy: 3 (chrbticový rám s centrálnou nosnou rúrou, nezávislé zavesenie kolies na výkyvných polonápravách)
* Brodivosť: 0,8 m
* Palivové nádrže: 2 x 230 litrov
* Max. rýchlosť: 95 km/h

Navštívené krajiny
------------------

|  |  |  |
| --- | --- | --- |
| **Afrika*** Benin
* Gabon
* Gambia
* Guinea-Bissau
* Ghana
* Togo
* Kamerun
* Kongo
* Libéria
* Mozambik
* Pobrežie Slonoviny
* Senegal
* Tanzánia
* Zair
* Zambia
* Zimbabwe

**Ázia*** Čína
* India
* Indonézia
* Irán
* Kambodža
* Laos
* Malajzia
 | * Nepál
* Pakistan
* Sýria
* Thajsko
* Vietnam

**Austrália a Oceania*** Austrália
* Nový Zéland

**Európa*** Belgicko
* Česko-Slovensko
* Dánsko
* Fínsko
* Francúzsko
* Juhoslávie
* NDR
* NSR
* Holandsko
* Nórsko
* Poľsko
* Rakúsko
* Grécko
* Sovietsky zväz
* Švédsko
* Turecko
 | **Južná Amerika*** Argentína
* Brazília
* Ekvádor
* Kolumbia
* Peru
* Uruguaj

**Severná Amerika*** Guatemala
* Honduras
* Kanada
* Kostarika
* Kuba
* Mexiko
* Nikaragua
* Panama
* Salvador
* Spojené štáty americké
 |

Referencie
----------

1. ↑   *Příběh legendární Tatry kolem světa: Doplatila na změnu režimu!* [online]. auto.cz, [cit. 2017-03-14]. Dostupné online.

Pozri aj
--------

* Expedícia Lambaréné
* Tatra okolo sveta 2

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra okolo sveta**

Zdroje
------

* Tatra okolo sveta - vrátane interaktívnej mapy trasy, videá z ciest, fotografie, technické detaily, info o posádke
* Technické múzeum Tatra Kopřivnice Archivované 2007-09-28 na Wayback Machine
* *Tento článok je čiastočný alebo úplný preklad článku Tatra kolem světa na českej Wikipédii.*

Externé odkazy
--------------

* Film z výpravy